ddrg/super_eurlex huggingface dataset:
Euroopa Liidu Teataja L 342 , 30/12/2003 Lk 0010 - 0010



Komisjoni määrus (EÜ) nr 2306/2003, 29. detsember 2003, millega muudetakse määrust (EÜ) nr 280/98, milles sätestatakse erand teatavatest sätetest nõukogu määruses (EÜ) 2597/97, millega sätestatakse täiendavad eeskirjad piima- ja piimatooteturu ühise korralduse kohta Soomes ja Rootsis toodetud joogipiima osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Austria, Soome ja Rootsi ühinemisakti, eriti selle artikli 149 lõiget 1, ning arvestades järgmist: (1) Nõukogu 18. detsembri 1997. aasta määrus (EÜ) nr 2596/97, millega pikendatakse Austria, Soome ja Rootsi ühinemisakti artikli 149 lõikes 1 sätestatud ajavahemikku, [1] pikendab ajavahemikku, mille jooksul võib võtta üleminekumeetmeid, et hõlbustada Austrias, Soomes ja Rootsis liitumise ajal kohaldatava korra muutmist turgude ühise korralduse kohaldamisest tulenevaks korraks. Kõnealust perioodi pikendati Soomes ja Rootsis toodetud joogipiima rasvasisaldust käsitlevate nõuete osas 30. aprillini 2009. (2) Vastavalt sellele on asjakohane sätestada komisjoni määruses (EÜ) nr 280/98 [2] ettenähtud määruste rakendamise tähtaja pikendamine. (3) Seepärast tuleks määrust (EÜ) nr 280/98 vastavalt muuta. (4) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 280/98 artiklis 1 asendatakse kuupäev 31. detsember 2003 kuupäevaga 30. aprill 2009. Artikkel 2 Käesolev määrus jõustub 1. jaanuaril 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. detsember 2003 Komisjoni nimel komisjoni liige Franz Fischler [1] EÜT L 351, 23.12.1997, lk 12; määrust on viimati muudetud määrusega (EÜ) nr 1805/2003 (EÜT L 265, 16.10.2003, lk 5). [2] EÜT L 28, 4.2.1998, lk 3; määrust on muudetud määrusega (EÜ) nr 169/2000 (EÜT L 21, 26.1.2000, lk 10). --------------------------------------------------
Euroopa Liidu Teataja L 096 , 12/04/2003 Lk 0013 - 0013



Komisjoni määrus (EÜ) nr 667/2003, 11. aprill 2003, millega muudetakse määrust (EÜ) nr 716/96, millega kehtestatakse Ühendkuningriigis veiselihaturu toetamise erandmeetmed EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2345/2001, [2] eriti selle artiklit 39, ning arvestades järgmist: (1) Komisjoni määruse (EÜ) nr 716/96 [3] (viimati muudetud määrusega (EÜ) nr 1176/2000 [4]) artikli 2 lõigetes 1 ja 3 sätestatakse vastavalt kõnealuses määruses ettenähtud kavaga hõlmatud loomade kilogrammi eest makstav hind ja määr, mille ulatuses ühendus kaasrahastab ühe looma ostmist. (2) Asjaomaste loomade hinnangulise jooksva väärtuse kindlakstegemiseks tuleks võtta arvesse Ühendkuningriigi turuhindade arengut alates 1997. aastast, mil hindu ja määrasid viimati muudeti. Kuna aga kõnealusel ajavahemikul nimetatud liikmesriigis lehmade hinnanoteeringuid ei registreeritud, on selle asemel sobilik arvesse võtta nimetatud loomade hindade liikumist naaberturgudel. (3) Seetõttu tuleks lehmade ostuhinda vähendada 20 % võrra ja muude üle 30 kuu vanuste loomade ostuhinda 8 % võrra. Ühenduse kaasrahastamise määra tuleks vastavalt muuta. (4) Vastavalt tuleks muuta määrust (EÜ) nr 716/96. (5) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 716/96 artiklit 2 muudetakse järgmiselt. 1. Lõige 1 asendatakse järgmisega: "1. Tootjatele või nende esindajatele Ühendkuningriigi pädeva asutuse poolt vastavalt artikli 1 lõikele 1 makstav hind on: - 0,64 eurot lehma eluskaalu kilogrammi kohta, - 0,83 eurot muude loomade eluskaalu kilogrammi kohta." 2. Lõike 3 esimene lõik asendatakse järgmisega: "3. Ühendus kaasrahastab Ühendkuningriigile seoses artikli 1 lõikes 1 viidatud ostudega tekkinud kulud 233 euro ulatuses looma kohta lehmade puhul ja 302 euro ulatuses iga ostetud looma kohta muude loomade puhul, kes on hävitatud kooskõlas artikli 1 sätetega." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates 28. aprillist 2003 ostetud loomade suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. aprill 2003 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 99, 20.4.1996, lk 14. [4] EÜT L 131, 1.6.2000, lk 37. --------------------------------------------------
Euroopa Liidu Teataja L 336 , 23/12/2003 Lk 0044 - 0045



Komisjoni määrus (EÜ) nr 2275/2003, 22. detsember 2003, millega täiendatakse määruse (EÜ) nr 2400/96 (teatavate nimetuste kandmise kohta kaitstud päritolunimetuste ja geograafiliste tähiste registrisse) lisa (Spressa delle Giudicarie) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 806/2003, [2] eriti selle artikli 6 lõikeid 3 ja 4, ning arvestades järgmist: (1) Itaalia on esitanud komisjonile vastavalt määruse (EMÜ) nr 2081/92 artiklile 5 taotluse nimetuse Spressa delle Giudicarie registreerimiseks päritolunimetusena. (2) Kooskõlas nimetatud määruse artikli 6 lõikega 1 on leitud, et taotlus vastab kõikidele kõnealuses määruses sätestatud nõuetele ja sisaldab eelkõige kogu artikli 4 kohaselt nõutud teavet. (3) Pärast käesoleva määruse lisas sätestatud nimetuse avaldamist Euroopa Liidu Teatajas [3] ei ole komisjonile saadetud määruse (EMÜ) nr 2081/92 artikli 7 kohaseid vastuväiteid. (4) Seepärast tuleks kõnealune nimetus kanda kaitstud päritolunimetuste ja kaitstud geograafiliste tähiste registrisse ning võtta kaitstud päritolunimetusena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 2206/2003 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetus lisatakse määruse (EÜ) nr 2400/96 lisasse ja kantakse kaitstud päritolunimetustena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse: Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 2003 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] ELT L 122, 16.5.2003, lk 1. [3] ELT C 88, 11.4.2003, lk 12 (Spressa delle Giudicarie). [4] EÜT L 327, 18.12.1996, lk 11. [5] ELT L 330, 18.12.2003, lk 13. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Juust ITAALIA Spressa delle Giudicarie (kaitstud päritolunimetus) --------------------------------------------------
Komisjoni määrus (EÜ) nr 1183/2003,

2. juuli 2003,

millega muudetakse määrust (EÜ) nr 1623/2000, milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad seoses turumehhanismidega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] viimati muudetud määrusega (EÜ) nr 806/2003, [2] eriti selle artiklit 33,

ning arvestades järgmist:

(1) Veinist alkohoolsete jookide destilleerimiseks, mis on ühenduses igal aastal lubatud, peavad tootjad oma veini destilleerimiseks tarnima ja destilleerijad selle destilleerima enne kindlaksmääratud tähtpäeva.

(2) Teatavate liikmesriikide riiklikud laod on täis ja seetõttu ei saa ametiasutused destilleerijatelt enam alkoholitarneid vastu võtta, mistõttu on teatavate destilleerijate laod samuti täis. Ladustamisvõimsuse puudumine takistab neil uusi veinitarneid alkohoolseks joogiks destilleerimiseks vastu võtta enne tähtaega, mis on sätestatud komisjoni määruses (EÜ) nr 1623/2000, [3] viimati muudetud määrusega (EÜ) nr 625/2003 [4].

(3) Selle olukorra parandamiseks tuleks tähtpäeva, milleks vein peab olema destilleerimiseks tarnitud, ning tähtpäeva, milleks vein peab olema destilleeritud, poolteise kuu võrra edasi lükata.

(4) Seetõttu tuleks määrust (EÜ) nr 1623/2000 vastavalt muuta.

(5) Käesoleva määrusega ettenähtud meetmed on kooskõlas veinituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1623/2000 artiklit 63a muudetakse järgmiselt:

a) lõikesse 8 lisatakse järgmine teine lõik:

"2002/2003. veiniaasta puhul on esimeses lõigus osutatud tähtpäev järgmise veiniaasta 31. august.";

b) lõikesse 10 lisatakse järgmine teine lõik:

"2002/2003. veiniaasta puhul on esimeses lõigus osutatud tähtpäev järgmise veiniaasta 15. november."

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. juuli 2003

Komisjoni nimel

komisjoni liige

Franz Fischler

[1] EÜT L 179, 14.7.1999, lk 1.

[2] ELT L 122, 16.5.2003, lk 1.

[3] EÜT L 194, 31.7.2000, lk 45.

[4] ELT L 90, 8.4.2003, lk 4.

--------------------------------------------------
Komisjoni määrus (EÜ) nr 2303/2003,

29. detsember 2003,

Ameerika Ühendriikidest imporditud veinide märgistamist käsitlevate erieeskirjade kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] eriti selle artiklit 53,

ning arvestades järgmist:

(1) Komisjoni 29. aprilli 2002. aasta määrus (EÜ) nr 753/2002 (milles sätestatakse teatavad nõukogu määruse (EÜ) nr 1493/1999 rakenduseeskirjad veinisektori toodete kirjeldamise, nimetamise, esitlemise ja kaitse osas) [2] sisaldab teatavaid erandeid seoses Ameerika Ühendriikidest imporditud veinide märgistamisega, mis kaotavad kehtivuse 31. detsembril 2003. aastal.

(2) Kuna Ameerika Ühendriikidega peetavad kahepoolsed läbirääkimised kestavad vähemalt aasta lõpuni, tuleks kauplemisel esinevate häirete vältimiseks pikendada Ameerika Ühendriikidest imporditud veinide suhtes kohaldatavaid eeskirju, arvestades läbirääkimiste edenemist.

(3) Käesoleva määrusega ettenähtud meetmed on kooskõlas veinituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Ameerika Ühendriikidest imporditud veini võib identifitseerida osariigi nimega, millele on vajaduse korral lisatud maakonna või veinikasvatuspiirkonna nimi, isegi juhul, kui ainult 75 % asjaomasest veinist on valmistatud selles osariigis või maakonnas koristatud viinamarjadest, tingimusel et vein on valmistatud tervenisti Ameerika Ühendriikides koristatud viinamarjadest.

2. Ameerika Ühendriikidest imporditud veini puhul võib kasutada viinamarjasordi nime ka siis, kui ainult 75 % kõnealusest veinist on valmistatud nimetatud viinamarjasordist, tingimusel et see sort määrab kõnealuse veini karakteri.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2004 kuni Ameerika Ühendriikidega veinikaubandust käsitleva lepingu sõlmimiseks veinivalmistusviiside ja geograafiliste tähiste kaitse osas peetavate läbirääkimiste tulemusel sõlmitava lepingu jõustumiseni, kuid mitte kauem kui 31. detsembrini 2005.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. detsember 2003

Komisjoni nimel

komisjoni liige

Franz Fischler

[1] EÜT L 179, 14.7.1999, lk 1. Määrust on viimati muudetud komisjoni määrusega (EÜ) nr 1795/2003 (ELT L 262, 14.10.2003, lk 13).

[2] EÜT L 118, 4.5.2002, lk 1. Määrust on viimati muudetud määrusega (EÜ) nr 1205/2003 (ELT L 168, 5.7.2003, lk 13).

--------------------------------------------------
Euroopa Liidu Teataja L 326 , 13/12/2003 Lk 0008 - 0009



Komisjoni määrus (EÜ) nr 2172/2003, 12. detsember 2003, millega muudetakse ja parandatakse määrust (EÜ) nr 2273/2002, milles sätestatakse nõukogu määruse (EÜ) nr 1254/1999 üksikasjalikud rakenduseeskirjad seoses teatavate veiste hinnavaatlusega ühenduse tüüpilistel turgudel EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] eriti selle artiklit 41, ning arvestades järgmist: (1) Komisjoni määruses (EÜ) nr 2273/2002 [2] sätestatakse liikmesriikide tüüpilistel turgudel eri veisekategooriate hindade registreerimine. Kõnealuse määruse lisades on esitatud üksikasjalikud eeskirjad iga sellise kategooria hinnavaatluseks edastatava teabe kohta. (2) Asjaomaste liikmesriikide taotlusel tuleks määruse (EÜ) nr 2273/2002 I, II ja III lisa osaliselt üle vaadata, pidades silmas veiste turustamise ja veisekarjade arengut liikmesriikides. (3) Pidades silmas kogemusi, võivad määruse (EÜ) nr 2273/2002 II lisas esineda vead. (4) Seepärast tuleks määrust (EÜ) nr 2273/2002 vastavalt muuta ja parandada. (5) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2273/2002 muudetakse järgmiselt. 1) I lisa G osa punkt 2 asendatakse järgmisega: "2. Kvaliteedid ja koefitsiendid Kvaliteedid | Kaalumis- koefitsiendid | Nuchtere stierkalveren voor de mesterij, le kwaliteit —Zwartbont | 60 | —Roodbont | 25 | —Vleesras | 15" | 2) I lisa H osa punkt 2 asendatakse järgmisega: "2. Kvaliteedid ja koefitsiendid Kvaliteedid | Kaalumis- koefitsiendid | Rearing calves —from dairy bulls | 56 | —from beef bulls | 44" | 3) II lisa F osa punkt 2 asendatakse järgmisega: "2. Kvaliteedid ja koefitsiendid Kvaliteedid | Kaalumis- koefitsiendid | —dairy yearling steers | 10 | —beef yearling steers | 90" | 4) III lisa B osa punkt 2 asendatakse järgmisega: "2. Kvaliteedid Veaux blancs, moyenne des types commerciaux "ekstra"., "blanc bleu"., "pie rouge". et "pie noire"..". Artikkel 2 Määruse (EÜ) nr 2273/2002 II lisa C osas parandatakse punkti 2 järgmiselt: "2. Kvaliteedid ja koefitsiendid Kvaliteedid | Kaalumis- koefitsiendid | Race charolaise de conformation U | 35 | Race charolaise de conformation R | 35 | Race limousine de conformation U | 30" | Artikkel 3 Käesolev määrus jõustub Euroopa Liidu Teatajas avaldamise päeval. Seda kohaldatakse määruse (EÜ) nr 2273/2002 artikli 1 lõikes 3, artikli 2 lõikes 3 ning artikli 3 lõikes 3 osutatud teatiste suhtes, mis edastatakse alates 8. jaanuarist 2004. Artiklit 2 kohaldatakse alates 1. jaanuarist 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 2003 Komisjoni nimel komisjoni liige Franz Fischler [1] EÜT L 160, 26.6.1999, lk 21. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1). [2] EÜT L 347, 20.12.2002, lk 15. --------------------------------------------------
Euroopa Liidu Teataja L 125 , 21/05/2003 Lk 0003 - 0004



Komisjoni määrus (EÜ) nr 871/2003, 20. mai 2003, uue söödalisandi manganomangaanoksiidi alalise lubamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ [1] (viimati muudetud määrusega (EÜ) nr 1756/2002 [2]), eeskätt selle artikleid 3 ja 9d, ning arvestades järgmist: (1) Direktiiviga 70/524/EMÜ nähakse ette, et uusi söödalisandeid võib lubada pärast direktiivi artikli 4 kohaselt esitatud taotluse läbivaatamist. (2) On esitatud taotlus söödalisandi manganomangaanoksiidi kasutamise lubamiseks direktiivi 70/524/EMÜ C lisa II osas kirjeldatud mikroelementide rühma kuuluva mangaani allikana. (3) Söötade teaduskomitee on 6. veebruaril 2002. aastal kõnealuse söödalisandi kohta antud hinnangus otsustanud, et manganomangaanoksiid ei kujuta ohtu loomade ega inimese tervisele ega keskkonnale. (4) Manganomangaanoksiidi käsitleva loataotluse hindamine osutas, et kõnealune direktiivi 70/524/EMÜ artikli 2 punktis aaaa nimetatud söödalisand vastab käesoleva määruse lisas sätestatud tingimustel direktiivi 70/524/EMÜ artikliga 3a kehtestatud nõuetele. Seega tuleks kõnealuse söödalisandi kasutamist lubada tähtajatult. (5) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Mikroelementide rühma kuuluvat käesoleva määruse lisas nimetatud manganomangaanoksiidi on lubatud kasutada söödalisandina lisas ettenähtud tingimustel. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. mai 2003 Komisjoni nimel komisjoni liige David Byrne [1] EÜT L 270, 14.12.1970, lk 1. [2] EÜT L 265, 3.10.2002, lk 1. -------------------------------------------------- LISA Mikroelemendid EÜ nr | Element | Söödalisand | Keemiline valem | Elemendi maksimumkogus täissöödas (mg/kg) | Muud sätted | Lubamise tähtaeg | E5 | Mangaan (Mn) | Manganomangaanoksiid | MnO Mn2O3 | 150 (kokku) | | | --------------------------------------------------
Komisjoni määrus (EÜ) nr 318/2003,

19. veebruar 2003,

millega muudetakse määrust (EMÜ) nr 1274/91, millega kehtestatakse määruse (EMÜ) nr 1907/90 (munade teatavate turustusnormide kohta) üksikasjalikud rakenduseeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta määrust (EMÜ) nr 1907/90 munade teatavate turustusnormide kohta, [1] viimati muudetud määrusega (EÜ) nr 5/2001, [2] eriti selle artikli 10 lõiget 3 ja artikli 20 lõikeid 1 ja 4,

ning arvestades järgmist:

(1) Komisjoni määrusega (EMÜ) nr 1274/91, [3] viimati muudetud määrusega (EÜ) nr 45/2003, [4] nähakse ette vajalikud sätted turustusnormide rakendamiseks munasektoris.

(2) Määruse (EMÜ) nr 1274/91 artikli 31 lõike 1 punkt a osutab kontrollidele, mis tehakse pakkimiskeskustes väljastamisvalmis ning kvaliteedi ja kaalu järgi liigitatud munade osas, ja mitte kontrollidele, mis tehakse pakkimiskeskustest väljaviidavate munade osas. Segaduste või väärtõlgenduste vältimiseks on seetõttu vaja muuta artikli 31 lõike 1 punkti a praegust sõnastust.

(3) Selleks et tagada nõuetekohane maaharimine ja vältida kahjulike haiguste levikut, tuleks munakanade uitevälju vahetada. Lindudel peaks olema võrdne juurdepääs kogu karja-alale ja kui kasutatakse ulatuslikku vabapidamissüsteemi, kus ühe kana kohta on arvestatud vähemalt 10 m2, peaks igal linnul olema alati kasutada vähemalt 2,5 m2.

(4) Seepärast on vastavalt vaja muuta määrust (EMÜ) nr 1274/91.

(5) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 1274/91 muudetakse järgmiselt.

1. Artikli 31 lõike 1 punktis a asendatakse sissejuhatav osa "pakkimiskeskusest väljasaatmisel võib" tekstiga "pakkimiskeskuses, väljasaatmiseks valmis, võib:";

2. III lisa punkti a kolmas taane asendatakse järgmisega:

"— uiteväljad peavad vastama vähemalt nõukogu direktiivi 1999/74/EÜ artikli 4 lõike 1 punkti 3 alapunkti b alapunkti ii tingimustele, mille kohaselt suurim loomkoormus ei ületa 2500 kana kasutusala hektari kohta või ühte kana 4 m2 kohta; kui ühe kana kohta on 10 m2 ja kui kasutatakse rotatsioonisüsteemi ning kanadel on linnukarja eluaja jooksul võrdne juurdepääs kogu territooriumile, peab karjaalal alati olema vähemalt 2,5 m2 kana kohta,

— uiteväljade raadius ei ületa 150 meetrit hoone lähimast väljumisluugist; kuni 350 meetrine raadius hoone lähimast väljumisluugist on siiski lubatud, kui kogu uiteväljal on ühtlaste vahemaade järel piisav arv kõnealuses sättes määratletud tähenduses varjualuseid ja jootureid, varjualuseid peab ühe hektari kohta olema vähemalt 4."

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. veebruar 2003

Komisjoni nimel

komisjoni liige

Franz Fischler

[1] EÜT L 173, 6.7.1990, lk 5.

[2] EÜT L 2, 5.1.2001, lk 1.

[3] EÜT L 121, 16.5.1991, lk 11.

[4] EÜT L 7, 11.1.2003, lk 60.

--------------------------------------------------
Euroopa Liidu Teataja L 047 , 21/02/2003 Lk 0031 - 0031



Komisjoni määrus (EÜ) nr 326/2003, 20. veebruar 2003, millega parandatakse määrust (EMÜ) nr 1274/91, millega kehtestatakse nõukogu määruse (EMÜ) nr 1907/90 (munade teatavate turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1907/90 munade teatavate turustusnormide kohta, [1] viimati muudetud määrusega (EÜ) nr 5/2001, [2] eriti selle artikli 10 lõiget 3 ja artikli 20 lõikeid 1 ja 4, ning arvestades järgmist: (1) Kreeka ametiasutused on teinud ettepaneku kasutada põrandal peetavate munakanade tootmisviiside puhul munadele ja pakenditele tehtavate märgete puhul sobivamaid mõisteid. Seetõttu tuleks komisjoni määruse (EMÜ) nr 1274/91, [3] viimati muudetud määrusega (EÜ) nr 1651/2001, [4] kreekakeelses versioonis teatavaid mõisteid muuta. (2) Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1274/91 muudetakse järgmiselt. 1. Käsitleb ainult kreekakeelset versiooni. 2. II lisas asendatakse kreekakeelsed mõisted veerus 2 järgmistega: "Αυγά Αχυρώνα Αχυρώνα". Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Enne käesoleva määruse jõustumist munadel ja pakenditel kasutatud kreekakeelseid mõisteid võib jätkuvalt kasutada kuni 1. juunini 2003. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. veebruar 2003 Komisjoni nimel komisjoni liige Franz Fischler [1] EÜT L 173, 6.7.1990, lk 5. [2] EÜT L 2, 5.1.2001, lk 1. [3] EÜT L 121, 16.5.1991, lk 11. [4] EÜT L 220, 15.8.2001, lk 5. --------------------------------------------------